ការសម្ភាសរបស់ ផេង រស់

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ផេង រស់

ការសង្ខេបប្រវត្តិរបស់ ផេង រស់

*ការសម្ភាសនៅឆ្នាំ២០១៨ លោកយាយផេង រស់ កើតនៅក្នុងឆ្នាំឆ្លូវ មានអាយុ៧០ឆ្នាំ មានទីកន្លែងកំណើតនៅក្នុងភូមិព្រែកក្របៅ ស្រុកកងមាស​ ខេត្តកំពង់ចាម។ លោកយាយមានបងប្អូន៧នាក់ កាលពីនៅតូចលោកយាយបានរៀនបន្តិចបន្តួច ព្រមទាំងចេះអានអក្សរបានខ្លះ ហើយបានរៀបអាពាហ៏ពិពាហ៏ដោយចាស់ទុំជាអ្នករៀបចំអោយ ។ ជីវិតរបស់លោកយាយបានចូលនៅក្នុងជំនាន់ប៉ុលពត គេប្រើលោកយាយអោយរែកដី ស្ទូងស្រូវ ច្រូតស្រូវ និងបានបោកស្រូវ ដោយសារតែលោកយាយមានរាងស្គមខ្លាំងចឹងគេមិនបានកំណត់លោកយាយអោយធ្វើការដូចគេផ្សេងទៀតនោះទេ រហូតបានលោកយាយបានអរសប្បាយខ្លាំងពេលបានដឹងថាដាច់ជំនាន់ប៉ុលពត តែប្តីលោកយាយបានស្លាប់ ហើយលោកយាយបានប្រឹងធ្វើស្រែចំការដើម្បីចិញ្ចឹមកូន តែក្រោយមកលោកយាយបានលក់ដីស្រែនោះអស់ ហើយរស់នៅជាមួយនិងក្មួយជួយចិញ្ចឹមទាំងមានស្ថានភាពគ្រួសារលែងលះគ្នាប្តីរត់ចោល នៅសល់កូន២នាក់ដែរនៅក្នុងបន្ទុក ហើយឥឡូវកូនខ្ចីទៀតទាំងលំបាកដែរ និងលោកយាយក៏ជួយមើលថែទាំងខ្លួនចាស់។*

ក៖ ចាស! ខ្ញុំជម្រាបរលឹកយាយ!តើយាយសុខសប្បាយដែរឬទេយាយ?

ខ៖ ចាស!​យាយសុខសប្បាយនោះទេ!

ក៖ ចាសយាយខ្ញុំមកសម្ភាសយាយនៅក្នុងឆ្នាំចរ សំរិតស័ក២៥៦២ ខែមិគិសិ ៣កើត ត្រូវនឹងថ្ងៃទី២៥ ខែធ្នូ ឆ្នាំ២០១៨។ នាមត្រកូលរបស់យាយមានឈ្មោះអ្វី?

ខ៖ ឈ្មោះ ផេង រស់!

ក៖ ចាសឈ្មោះ ផេង រស់ហ្នឹងតើមានអ្នកណាដាក់ឈ្មោះអោយយាយ?

ខ៖ ម្តាយនិងឪពុក!

ក៖ ចុះតើឈ្មោះ ផេងរស់ហ្នឹង មានអត្តន័យយ៉ាងម៉េច?

ខ៖ ល្អ!

ក៖ ហើយចឹងតើយាយមានឈ្មោះហៅក្រៅមួយផ្សេងទៀតដេស?

ខ៖ អត់!

ក៖ យាយមានសញ្ជាតិជាអ្វី?

ខ៖ ខ្មែរ!

ក៖យាយកើតនៅថ្ងៃខែឆ្នាំណា?

ខ៖ ភ្លេចហើយ!

ក៖​ឆ្នាំខ្មែរយើងយាយឆ្នាំអ្វីយាយ?

ខ៖ ឆ្នាំឆ្លូវ!

ក៖ ចាសចឹងមកដល់ពេលឥឡូវនេះតើយាយមានអាយុប៉ុន្នានហើយ?

ខ៖ ៧០!

ក៖ ចាសចឹងតើយាយមានទីកន្លែងកំណើតនៅក្នុងភូមិឃុំស្រុកខេត្តណា?

ខ៖ កើតនៅសង្កាតព្រែកក្របៅ (គាត់ច្រលំ គាត់ចង់ថា៖ នៅភូមិព្រែកក្របៅ)កើតនៅឯហ្នឹងតែម្តង

ក៖ ចឹងហ៎ ចឹងតើនាមត្រកូលរបស់ឪពុកយាយមានឈ្មោះអ្វី?

ខ៖ ឈ្មោះ ផេង!

ក៖ ចាសតើគាត់នៅរស់ដេសមកដល់សព្វថ្ងៃ?

ខ៖ ស្លាប់ហើយ!

ក៖ ចាសតើកាត់ស្លាប់នុងតើនៅអាយុប៉ុន្នាន?

ខ៖ អត់ដឹងទេ!

ក៖ អត់ដឹងនោះទេយាយហេស! ចឹងតើមានមូលហេតុអ្វីបានជាគាត់ស្លាប់ដែរ?

ខ៖ ស្លាប់ដោយសារតែជំងឺពាត!

ក៖ ចាសចឹងគាត់រៀន! តើគាត់មានបានចូលរៀនដល់ត្រឹមថ្នាក់ទីប៉ុន្នានដែរយាយមានបានដឹងដែរឬទេ?

ខ៖ គាត់បានបួស!

ក៖ ចឹងគាត់បួសហ៎! អូ! ចឹងតើគាត់មានអត្តចរិតយ៉ាងម៉េចដែរយាយ?

ខ៖ គាត់ស្លូត!

ក៖ ចឹងតើគាត់មានមុខរបរធ្វើអ្វី?

ខ៖ ធ្វើស្រែ!

ក៖ ចាសធ្វើស្រែ ចឹងតើគាត់កើតនៅទីកន្លែងកើតនៅក្នុងភូមិឃុំស្រុកខេត្តណាដែរយាយ?

ខ៖ គាត់កើតនៅឯហ្នឹង!

ក៖ ចឹងនៅព្រែកក្របៅហ្នឹងដែរណា!

ខ៖ ចា!

ក៖ ចាសចឹងបងប្អូនរបស់គាត់មានឈ្មោះដូចជាបងទី១ឈ្មោះអ្វីដែរយាយ?

ខ៖ តាបាក!

ក៖​តាបាក!! ចុះទី២?

ខ៖ តាផេង!

ក៖ ទី៣?

ខ៖ តាអួយ!

ក៖ ចុះទី៤?

ខ៖តា ចាយ!

ក៖ ចឹងអស់ហើយហេសយាយ?

ខ៖ អស់ហើយ!

ក៖ ចាសចឹងនាមត្រកូលម្តាយរបស់យាយមានឈ្មោះអ្វី?

ខ៖ ថៃឡេង!

ក៖ តើសព្វថ្ងៃនេះគាត់នៅរស់ឬយាយ?

ខ៖​ស្លាប់ហើយ!ស្លាប់នុងយូរដែរហើយ!

ក៖​ចឹងតើគាត់ស្លាប់នុងតើដោយសារតែមានមូលហេតុអ្វី?

ខ៖ ស្លាប់នុងគឺសុតតែស្លាប់ដោយសារតែចាស់នុង

ក៖ ចឹងហ៎

ខ៖ ចាស!

ក៖​ តើគាត់មានបានរៀនដេស?

ខ៖ កាលជំនាន់មុននឹងគំរបានរៀនណាស់

ក៖ ចឹងតើគាត់មានអត្តចរិតយ៉ាងដូចម្តេចដែរ?

ខ៖ ស្លូត!

ក៖ តើគាត់មានមុខរបរអ្វីដែរ?

ខ៖ ធ្វើតែស្រែ!

ក៖ ចាសទីកន្លែងកំណើតគាត់កើតនៅក្នុងភូមិ?

ខ៖ នៅព្រែកក្របៅហ្នឹង!

ក៖ ចឹងដូចគ្នាហេស?

ខ៖ ដូចគ្នា!

ក៖ តើចឹងគាត់មានដែរនិយាយដំណាលប្រាប់ដល់យាយដែរថាតើជាប់បងប្អូនឬក៏ជាអ្នកដ៏ទៃ?

ខ៖ បងប្អូន!

ក៖ ចឹងតើបានចឹង បងប្អូនគឺមានឃើញគ្នាមុនហើយនេសយាយ?

ខ៖ ហ្នឹងហើយ!

ក៖ ចាស!

ខ៖ ចាស!

ក៖បងប្អូនខាងម្តាយយាយតើមានឈ្មោះ ដូចជាបងគេទី១?

ខ៖ បងខាងម្តាយហេស?

ក៖ ចាសចឹងបងប្អូនខាងម្តាយទី១មានដូចជាឈ្មោះតា?

ខ៖ តាស៊ីម!

ក៖ ចាស!ចុះទី២?

ខ៖ យាយ យ៉េង

ក៖ ចឹងទី៣?

ខ៖ យាយ យ៉េន!

ក៖ ចាសទី៤?

ខ៖ អេង

ក៖ ទី៥?

ខ៖ យាយ ខេនអស់!

ក៖ ចឹងអស់ត្រឹមយាយ ខេនណ៎ ចាស ចឹងតើយាយមានបងប្អូនប៉ុន្នាននាក់?

ខ៖ ទី១យាយនាង ទី២ តាអេង ទី៣តាឆៃ ទី៤តាប៉ក ទី៥យាយដឹប ទី៦យាយរស់ ទី៧តាង៉េង

ក៖ បងប្អូនបង្កើតៗខាងអឺ! ប្តីរបស់យាយតើមានឈ្មោះអ្វីខ្លះ?ដូចជាបងគេទី១ឈ្មោះ?

ខ៖ បងគេទី១ឈ្មោះយាយ ឃុន!

ក៖ ចាស!

ខ៖ ដល់ពេលទី២ឈ្មោះយាយ ឃឿន!

ក៖ ទី៣!

ខ៖ ទី៣ឈ្មោះ សុខខុម!

ក៖ ចាស!តែសព្វថ្ងៃនេះគាត់នៅរស់ដេស?

ខ៖ ស្លាប់អស់រលីង!

ក៖ចឹងសព្វថ្ងៃយាយបានរៀបអាពាហ៏ពិពាហ៏នៅឆ្នាំណា?យាយបានរៀបអាពាហ៏ពិពាហ៏នៅអាយុ?

ខ៖ អាយុ២០!

ក៖​តែនៅកាលនុងគេហៅនៅក្នុងសង្គមអ្វី? យាយមានបានចូលសិក្សាដេសយាយ?

ខ៖ រៀនបានបន្តិច!

ក៖ ចឹងយយាមានបានចូលរៀនបានត្រឹមថ្នាក់ទីប៉ុន្នានដែរ?

ខ៖ តូចជាងគេបង្អស់!

ក៖ ចឹងតើមកដល់ពេលឥលូវយាយមានបានអានដាច់ដេស?

ខ៖ ដាច់ខ្លះ!

ក៖យាយមានកាន់សាសនាអ្វី?

ខ៖ ព្រះពុទ្ធ!

ក៖ តើយាយមានបាននៅជាមួយនឹងបងប្អូននុងតើយាយមានជីវៈភាពរស់នៅយ៉ាងម៉េចដែរយាយ?

ខ៖ ស្រួលនៅកាលនុងអត់មានអីនោះទេ ធ្វើតែស្រែមកស៊ី ៗ

ក៖ ចឹងមានធ្វើចំការអីដេសយាយ?

ខ៖ អត់មានចំការនោះទេ ធ្វើតែស្រែ

ក៖ ចឹង! ក៏ប៉ុន្តែជីវៈភាពនៅកាលនុង យកមកផ្គាត់ផ្គង់នៅគ្រួសារគ្រប់គ្រាន់ដេស?

ខ៖ គ្រាប់គ្រាន់ទាំងប្រឹង!

ក៖ ចឹងអោយសល់នៅគ្រួសារមានដេសយាយ?

ខ៖ អត់ទេ បំផិតបំផយធ្វើស្រែ ត្រូវឆ្នាំណាស្រូវស្កកនោះអត់ចឹងទៅ

ក៖ចាសចឹងអឺ! ប្តីរបស់យាយតើមានឈ្មោះអ្វី?

ខ៖ ឈ្មោះបងប្អូន?

ក៖ នាមត្រកូលខាងប្តីរបស់យាយណាតើមានឈ្មោះអ្វីគេ?

ខ៖ ម្តាយឈ្មោះខុម!

ក៖ អត់ទេឈ្មោះប្តីយាយ?

ខ៖ ឈ្មោះ មាសសុខុមប្តី!

ក៖ ប៉ុន្តែតើគាត់មានឈ្មោះហៅក្រៅ១ទៀតដេស?

ខ៖ មានតែ១

ក៖ ចឹងតើថ្ងៃខែឆ្នាំកំណើតរបស់គាត់កើតនៅ?ចាំដេស?

ខ៖ ឆ្នាំកុរ!

ក៖ ហើយចឹងមកដល់ពេលឥឡូវនេះតើគាត់ស្លាប់ហើយហេស?

ខ៖ ស្លាប់ហើយ!

ក៖ ចឹងតើគាត់បានស្លាប់នៅអាយុប៉ុន្នាន?

ខ៖ ស្លាប់នៅតាំងពីអាយុ៧៥មកម្លេះ យូរហើយ!

ក៖ តើស្លាប់នុងដោយសារតែមានមូលហេតុអ្វីដែរយាយ?

ខ៖ ស្លាប់នុង!

ក៖ ចឹងដោយសារតែមូលហេតុជំងឺឬក៏?

ខ៖ ដោយសារតែជំងឺ!

ក៖​ចឹងជំងឺនោះទេហេស?

ខ៖ ចាស!

ក៖ចឹងតើជំងឺនោះមានបានមើលថែរក្សា!

ខ៖ ថែដែរ!

ក៖ ចឹងតើគាត់មានបានចូលសិក្សាដេស?

ខ៖ គាត់រៀនបានច្រើន!

ក៖ ចឹងគាត់រៀនបានច្រើននេស!

ខ៖ ច្រើនដែរ!

ក៖ ចឹងតើគាត់មានចេះភាសាបរទេសអីដេស?

ខ៖ អត់សោះ!

ក៖ ចុះតើគាត់មានសញ្ជាតិជាអ្វី?

ខ៖ ខ្មែរ!

ក៖ ចឹងតើគាត់កាន់សាសនាអ្វី?

ខ៖ ខ្មែរ!

ក៖ តើគាត់មានប្រកបមុខរបរអ្វីនៅកាលនុង?

ខ៖ ធ្វើចំការនៅឯភូមិនុង

ក៖ អឺ គាត់មានអត្តចរិតយ៉ាងម៉េចដែរ?

ខ៖ ស្លាប់តានុង!

ក៖ ចឹងទីកន្លែងរបស់គាត់កើតនៅក្នុងភូមិ?

ខ៖ នៅក្នុងចំការលើ!

ក៖ ចឹងគេហៅថាស្រុកចំការលើយាយ

ខ៖ ខេត្តកំពង់ចាម!

ក៖​ចាស!! អឺ! តើយាយឥឡូវតើយាយមានកូនចំនួនប៉ុន្នាននាក់?

ខ៖ អត់មាន!

ក៖ ចឹង!

ខ៖ កូននៅក្នុងជំនាន់ប៉ុលពតនោះបានងាប់ទៅអស់ហើយ

ក៖ ចឹងយាយមានដែរតែបានស្លាប់នៅក្នុងជំនាន់ប៉ុលពត

ខ៖ ពេទ្យគេបានចាក់ថ្នាំនៅក្នុងជំនាន់ប៉ុលពតនោះងាប់មួយរំពេច

ក៖ ចឹងកូនយាយមានប៉ុន្នាននាក់យាយ?

ខ៖ កូនមិនទាន់បាន! ប្រហែលទើបតែ៨ទៅ៩ខែ!

ក៖ ចឹងមានចាក់តែ១នុង?ប្រុសឬស្រីយាយ!

ខ៖ ប្រុស! ពេទ្យចាក់ថ្នាំទៅងាប់ទៅ!

ក៖ ចាសហើយចឹងឥឡូវយាយអឺ! និយាយអំពីអឺ ដំណើរជីវិតរបស់យាយកាលពីយាយមានស្វាមីណាយាយ តើពេលយាយបានចាប់ដៃគ្នាទៅ ហើយមានមុខរបរធ្វើអ្វីហើយ មានជីវៈភាពយ៉ាងម៉េចដែរ?

ខ៖ ពេលចាប់ដៃគ្នាចឹងទៅ បាននៅជាមួយនឹងឪពុកធ្វើស្រែហ្នឹង អត់មានធ្វើអ្វីក្រៅនោះទេ

ក៖ ចឹងអត់ទាន់បែកជាមួយនិងឪពុកទេ?

ខ៖ មិនទាន់បែកទេ នៅជាមួយ

ក៖ ចឹងបាននៅតែជាមួយគាត់ ហើយប្រកបមុខរបរធ្វើស្រែដ៏ដែរ?

ខ៖ ហ្នឹងហើយនៅជាមួយ!

ក៖​ចុះប្តីរបស់យាយតើមានមុខរបរអ្វីដែរកាលនុង?

ខ៖ ប្តីហ្នឹង​គេធ្វើចំការតែថាអត់មានបានធ្វើជាមួយនោះទេ នៅជាមួយហ្នឹង ឃ្វាវគោ!

ក៖ កាលនុងឃ្វាវគោមានបានច្រើនដេសយាយ?

ខ៖ មានតែមេគោ១ទៅ២ហ្នឹងណា!

ក៖ ហើយចឹងបានជុំគ្នាហើយរស់នៅជាមួយនឹងគ្នាបានប៉ុន្នានដែរបានជាគាត់ស្លាប់?

ខ៖ បាន៧ឆ្នាំ!

ក៖ ចឹងយាយអឺ! ជីតាឬក៏ជីដូនដែលបានដំណាលនិយាយអំពីជីវៈភាពរស់នៅកាលពីគាត់ជំនាន់មុនៗដោយស្តាប់ដេស?

ខ៖ គាត់អត់មាននិយាយអី គាត់និយាយតែធ្វើស្រែហ្នឹង!

ក៖ ចឹងធ្វើស្រែនុងធ្វើយ៉ាងម៉េចដែរ ឬក៏បានជួបនឹងភាពរាំងស្ងួត ឬក៏មានជីវៈភាពយ៉ាងម៉េចដែរ តើគាត់មានដែរបានធ្លាប់ត្អូនត្អែរប្រាប់ដល់យាយដេស?

ខ៖ ពេលណារាំងស្ងួត ហើយអត់មានអង្កធ្វើចឹងបេះសណ្តែកអីខ្លះទៅ ស៊ីឈ្នួលគេ

ក៖ ចឹងហេសយាយ!

ខ៖ ហ្នឹងហើយចាស!

ក៖ ហើយចឹងម៉េចទៀតយាយ?

ខ៖ ខ្សត់នុងណា ស៊ីប្រផិតប្រផាយនុងតែថាស្រូវវាខ្សោយហើយស៊ីមិនពេញនោះទេ មានទៅរកអី បើសិនជាកូននៅរងោកនៅពេញផ្ទះ មានចេះរកអ្វី ហើយមានតែស៊ីឈ្នួលគេ អត់មានដំរិះវិជ្ជាអ្វីមួយនាក់នោះទេ សុតតែល្ងង់ទាំងអស់

ក៖ ចឹងយាយតើមានបានឆ្លងកាត់សង្គមណាខ្លះ?យាយចូលរៀបមើល!យាយចេះរាប់ដេស?

ខ៖ អត់ចេះទេ!

ក៖ចឹងអត់ចេះទេយាយ! ចាស ចឹងឥលូវចូលយាយរៀបរាប់អំពីដំណើរជីវិតរបស់យាយតើតាំងពីតូចមកដល់ពេលឥឡូវហ្នឹងតើយាយមានជីវិតប្រែលប្រួលយ៉ាងម៉េចខ្លះ?

ខ៖ មកដល់ពេលឥឡូវហ្នឹងនៅតែក្រខ្សត់រហូតហ្នឹង!

ក៖ ចឹងចូលយាយរៀបរាបអំពីរបបប្រល័យពូជសាសន៏៣ឆ្នាំ៨ខែណាយាយ តើយាយបាននៅក្នុងរបបនុងតើអឺ! គេអោយយាយហ្នឹងធ្វើការងារអ្វី?

ខ៖ អូ! រែកដី!

ក៖ រែកដី!

ខ៖​អឺ រែកដីបាក់ខ្លួនរហូតមកដល់ពេលឥឡូវហ្នឹងណា!!

ក៖ ចាស!

ខ៖ រែកដីនៅម៉ោង៤! ឈប់នៅម៉ោងបាយតែមួយភ្លេកនុងហើយឈប់នៅម៉ោងបាយហើយទៅស្ទូងស្រូវ ច្រូតស្រូវ បោកស្រូវម៉ាស៊ីនគ្មានម់ោងឈប់នោះទេ

ក៖ ចឹងមានម៉ាស៊ីនបោកដែរយាយ?

ខ៖ មានម៉ាស៊ីនគេបោក!

ក៖ អូចឹងហ៎!

ខ៖អូ! បើសិនជាទាត់ចំបើងវិញគឺថាទាត់ម៉ាសោះខ្លួន

ក៖​ចឹងហ៎ម៉ាស៊ីនចេះមកយើងទាត់ចំបើងហ៎?

ខ៖ ទាល់ចំបើងឡើងសោះខ្លួន!

ក៖​ អូ! ហើយចឹងទៅតើធ្វើអ្វីគេទៀតយាយ?

ខ៖ រួចទៅតាវាមិនចេះខ្វះទំនុក!

ក៖ ចឹងពេលយាយធ្វើរួចចឹងតើយាយធ្វើអ្វីខ្លះ?

ខ៖ អូតែថាខ្យល់មិនចង់ហ៊ានកូសនោះផង!

ក៖ យាយខ្ញុំចង់សួរយាយថា តើគេអោយយាយរែកដីនៅម៉ោងប៉ុន្នាន? គេវ៉ៃអាកាំងនៅម៉ោងប៉ុន្នានដល់កន្លែងការដ្ឋានហ្នឹង?

ខ៖ ម៉ោង៤ ទៅដល់កន្លែងស្ទូងស្រូវ នៅម៉ោង៤ ដល់កន្លែងស្ទូងសំណាបក៏ម៉ោង៤

ក៖ ចឹងទៅដល់កន្លែងរែកដីណា តើទៅដល់គេដាក់អោយយាយ១ថ្ងៃប៉ុន្នានម៉ែត្រ?

ខ៖ ខ្ញុំឧស្សាហ៏ឈឺចឹងគេអត់មានកំណត់នោះទេ បើសិនជាគេគឺគេដាក់ចង់គ្រាប់គ្នាតែដល់ពេលខ្ញុំ គេបានឃើញខ្ញុំស្គម!

ក៖ ចាស!

ខ៖ ចេះតែរែកទៅកុំអោយតែឈប់ អត់មានកំណត់នោះទេ

ក៖​ចឹងយាយរែកដីនុងនៅឯណាដែរ?

ខ៖ នៅហ្នឹងដែរ!

ក៖ នៅឯណា!

ខ៖ នៅខាងកើតនេះ ទំនប់ស្អី ទំនប់ត្រោយកើត តាញ៉ៀននៅខាងលិចអី ដងរែកដាក់នៅលើស្មាមកវាស្រក់ទឹកភ្នែកនេះវាហើម។

ក៖ ចាសឈឺអីចឹងក៏មិនហ៊ានត្អូនត្អែដែលយាយ?

ខ៖ អូ!ហ៊ានដូចកូនទន្សាយ!

ក៖ អូ! តើយាយនៅក្នុងក្រុមជាមួយគ្នាពេលនុង យាយមានបានឃើញសកម្មភាពគេធ្វើទារុណកម្មអ្នកនៅជិតៗយាយហ្នឹង​មានដែរឃើញគេធ្វើទារុណកម្មយ៉ាងម៉េចគេខ្លះ?

ខ៖ អត់ដែរឃើញបើសិនជាទៅតាមមុខព្រួញបាត់ៗ

ក៖ ចឹងគិតតែពីធ្វើទៅ!

ខ៖ អើស្ទូងទៅ ចេះតែនិយាយគ្នារអ៊ូលៗចឹងទៅ!

ក៖ ហើយដល់ពេលរួចពីមេគេឈរមើលទៅ?

ខ៖ មេក៏ធ្វើដែរ ស្ទូងទាំងមេស្ទូងទាំងកូន

ក៖ ចាសដល់ពេលថ្ងៃពិសារបាយ គេអោយលើពិសារនៅម៉ោងប៉ុន្នានដែរយាយ?

ខ៖ ហែសភ្លេចហើយ អោយតែថា គេវ៉ៃអាគាំងឡើងហើយ គឺឡើងហើយ

ក៖ ចឹងនៅល្ងាចអីគេវ៉ៃអាគាំងហេស?

ខ៖ ហ្នឹងហើយ ទៅស៊ីចឹងទៅដល់ពេលស៊ីហើយគេអោយឈប់បន្តិច ហើយបានទៅធ្វើការ

ក៖ ប៉ុន្តែយាយចូលនិយាយការធ្វើការងារនុង តើដូចថាយាយមានជួបការលំបាកយ៉ាងម៉េចខ្លះ យាយនិយាយមើល តើដូចជាគេកាប់ដី គេកាប់យ៉ាងម៉េចខ្លះមានប៉ះនឹងកន្លះថ្មអីហើយដីរាំងអីយ៉ាងម៉េច ហើយបង្គីប៉ុណ្ណា ហើយរែកឡើងយ៉ាងម៉េចដែរយាយនិយាយអមពីសកម្មភាពឡើង យាយធ្វើនុងតើវាមានការលំបាកយ៉ាងម៉េចខ្លះ ហើយតើនៅក្នុងចិត្តរបស់យាយយ៉ាងម៉េច?

ខ៖ អត់នោះទេ ខ្ញុំរែកនុងបង្គីតូចៗនោះទេ គេអត់មានដាក់មកនោះទេ បើសិនជាប្រុសៗនោះថា បើសិនជាកាលនុងគេឃើញមានមាឌល្អិតតូច

ក៖ ចឹងពេលមាឌល្អិតតូចចឹងមានគេកាប់ដីទៅ ហើយបានដែស?

ខ៖ កាប់បានប៉ុណ្ណាគឺប៉ុណ្ណឹងចឹងទៅ ហើយបើសិនជាគេឃើញថាធ្វើទៅយឺតនោះគេអោយយើងទៅកាប់ស្មៅព្រៃ

ក៖ ចាស!

ខ៖ ស្រូវទុំ ច្រូតស្រូវទៅ!

ក៖ ចឹងពេលស្រូវទុំគឺថាយាយចេះតែច្រូតនឹងគេហេសយាយ?

ខ៖ ហ្នឹងហើយ!

ក៖ ចាស!ចឹងស្ទូងស្រូវនុងយាយមានស្ទូងលឿនដេសយាយ?

ខ៖ ហេស និយាយពីរឿងស្រូវនុងចេះតែស្ទូងទៅ ហើយចឹងមនុស្សដែលបានទៅជាមួយ!

ក៖ ចឹងបានជាមួយនឹងគ្នាដែរយាយ

ខ៖ ហ្នឹងហើយ

ក៖ ចឹងអ្នកដែលនៅក្នុងក្រុមជាមួយយាយណា អឺ អត់មានបាត់ខ្លួនប៉ុលពតយកទៅវ៉ៃចោលនោះទេយាយ?

ខ៖​អត់ផង

ក៖ ចឹងអ្នកដែលនៅក្នុងក្រុមជាមួយយាយសុតតែនៅរស់ទាំងអស់ហេសយាយ?

ខ៖ ក្រុមមីការឿនអីសព្វថ្ងៃនៅ

ក៖ អូចាស! មីការ៉ានៅចំការឪឡឹកនេះមួយដែរនៅរស់លក់ពោតកំបោរមកដល់សព្វថ្ងៃហ្នឹង

ខ៖ ចាស

ក៖ ហ្នឹងវ៉ៃម៉ាស៊ីនអីជាមួយនឹងគ្នា

ខ៖ ចាស!

ក៖ចាសចឹងវ៉ៃម៉ាស៊ីនចឹងធូហើយអត់មានសូវបោក អត់សូវគេប្រើបោក គ្រាន់តែជញ្ជូនយកមកដាក់នៅកន្លែងម៉ាស៊ីនណាយាយ!

ខ៖ ថាមានបោកនោះមួយផ្នែកទៅ​ម៉ាស៊ីននោះមានមួយផែ្នកទៅ ហើយនៅខាងកើតនោះបោកដៃ តែបើសិនជានៅខាងម្តុំហ្នឹង ម៉ាកាវិលហ្នឹងចំការឥឡឹកហ្នឹងម៉ាស៊ីន

ក៖ ចុះការរស់នៅវិញតើយ៉ាងម៉េចដែរយាយ? តើគេអោយយើងរស់នៅតាមផ្ទះឬក៏យ៉ាងម៉េចដែរយាយ?

ខ៖ រស់នៅតាមផ្ទះដកស្មៅស្រូវអាហ្នឹងដកនៅឯហ្នឹងហើយគេហៅថាការដ្ឋាន

ក៖ ចឹងបើសិនជាចុះទៅការដ្ឋាននោះគេអោយយើងនៅឯហ្នឹងហើយ

ខ៖ ហ្នឹងហើយបើសិនជាយើងទៅវាមិនដល់ ចឹងទៅច្រូតស្រូវ បោកស្រូវម៉ាស៊ីន គ្មានម៉ោងឈប់នោះទេ មានពេលតែហូបបាយ

ក៖ ចាសចឹងផ្ទះបានបិតទ្វាចោលទៅចឹងយាយ?

ខ៖ ហ្នឹងហើយ

ក៖ តែផ្ទះយាយគេអត់មានរុះយកទៅដាក់នៅសហករអីនោះទេហ៎?

ខ៖ រុះហើយ

ក៖ រុះហ៎?

ខ៖អឺម

ក៖ ចឹងផ្ទះយាយនៅជំនាន់នុងរុះហ៎យាយ?

ខ៖ រុះយកទៅធ្វើសាលារៀននៅទួលតាកោនោះ

ក៖ ចឹងហើយចុះទ្រព្យសម្បត្តិគេអោយយកទៅដាក់នៅឯណាដែរ?

ខ៖ គ្មានទ្រព្យសម្បត្តិនោះទេ

ក៖ អត់ទេហ៎!

ខ៖​អឹម

ក៖ ចាស

ខ៖ មានតែចានស៊ីបាយនុង ហាសៗ

ក៖ ដល់ពេលយាយទៅការដ្ឋានគេធ្វើរោងអោយដេកទាំងអស់គ្នាហ៎?

ខ៖ ហ្នឹងហើយ

ក៖ ចឹងមានខ្នើយមុងអីរបស់យើងផ្ទាល់?

ខ៖ យីល! មុងអីយកពីផ្ទះទៅហើយយ៉ាង!

ក៖ ចឹងគេធ្វើទំនើរអោយដេកហេយយាយ?

ខ៖ ហ្នឹងហើយ គេធ្វើអោយជួលចឹងទៅ

ក៖ ចាស ដល់ចឹងដល់ពេលដាច់ពីរបបប៉ុលពតមក តើយាយមានលឺសូរសំលេង អី ដូចជានៅក្នុងរបបនុងហើយ យាយដឹងដេស?

ខ៖ ដឹង

ក៖ ដឹង! ដឹងចឹងហើយនៅក្នុងចិត្តយាយ មានចិត្តយ៉ាងម៉េចដែរ?

ខ៖ អូស!! សប្បាយអរ ថារួចហើយៗ

ក៖ ចឹងអរដែលបានដាច់ពីរបបនុងមកយាយ!

ខ៖ ចាស

ក៖ ចឹងបានយាយរកបងប្អូនមកផ្ទះជួបជុំដេស?

ខ៖ បានមកផ្ទះដេក ហែងអស់១ថ្ងៃអោយអស់បាត់យ៉ាប់

ក៖ ចាសអឹម! ហើយទៅជួបជុំឪពុកម្តាយបងប្អូនហេសយាយ?

ខ៖ហ្នឹងហើយជួបជុំគ្នា

ក៖ ដល់ចឹងបានជួបជុំគ្នាហើយតើយាយមានបាបប្រកបមុខរបរអ្វីទៀតដែរកាលជំនាន់នុង?

ខ៖ រួចនុងដូចថាធ្វើប្រហុកទៅ យកទៅដូរប្រហុកទៅ គ្រាន់តែម៉ាស៊ីន

ក៖ ចឹងយាយធ្វើយ៉ាងម៉េចបាន បានត្រីយកមកធ្វើប្រហុក?

ខ៖ ទិញគេ!ទិញគេនៅផ្សារ

ក៖ ចឹងមានគេចុះរកនេសាទអីចឹងដែរយាយ?

ខ៖ ហ្នឹងហើយ អូ!តែថាដាច់ទៅចុះរកហើយ អ្នកគេរកស៊ី

ក៖ ចាស

ខ៖ ហើយដល់ពេលខ្ញុំបានដើរទៅរកគេអ្នកណារាងអន់ៗទៅ យកមកកាត់ជាប្រហុកទៅ ដើរលក់ ទូលក្បាលអីចេះតែទៅហើយ

ក៖ ចឹងបានទៅដល់ណាយាយ គេហៅថាភូមិអ្វីខ្លះ?

ខ៖ ទៅទឹកនឹមទៅ ទៅវាលឡែងទៅ រួចទៅបានទៅរហូតដល់អូដូងងាទៀតន៎

ក៖ ចឹងដើររហូត

ខ៖ ដើររហូត

ក៖ អត់មានកង់នោះទេកាលនុង?

ខ៖ អត់ចេះជិះ

ក៖ ចឹងអត់ចេះជិះកង់នោះទេយាយ?

ខ៖ ហ្នឹងហើយ

ក៖ ដល់រួចទៅ ក្រោយមកយាយទុកកង់គេទៀត?

ខ៖ ទុកនៅនឹងគេអ្នកស្រុកនោះសិន ផ្ញើគេសិន

ក៖ ផ្ញើគេសិន

ខ៖ រួចបានសួរគេ ហើយយើងបានដាក់ប្រហុកអីដល់គេចឹងទៅណា ឈ្នួលគេណា

ក៖ អូ មានគេមានកង់ចឹងហេសយាយ?

ខ៖ ហ្នឹងហើយ

ក៖ បន្ទាប់មកយាយរកមុខរបរហ្នឹងជាមួយនឹងឪពុកម្តាយចឹងទៅ តើបន្ទាប់មកតើយាយមានផ្លាស់មុខរបរអ្វីទៀតដេសយាយ?

ខ៖ អូ មកដល់សព្វថ្ងៃនេះគ្មានបានរកអីទៀតទេ អត់មានផ្លាស់មុខរបរទៀតតែម្តង សព្វថ្ងៃហ្នឹងគឺដេកចាំតែអត់ងាប់នោះទេសព្វថ្ងៃហ្នឹងតែម្តង

ក៖ ចឹងពឹងដោយសារកូន?

ខ៖ ហ្នឹងហើយកូនវាមានអោយបន្តិចបន្តួច! ក្មួយនេះ ក្មួយចិញ្ចឹម

ក៖ ចឹងអានីហ្នឹងក្មួយហេស?

ខ៖ ក្មួយ

ក៖ ចឹងកូន១នាក់ឈ្មោះអានីហ្នឹង ត្រូវជាក្មួយ ដែលយាយយកមកចិញ្ចឹមតាំងពីតូចម៉េចហេសយាយ?

ខ៖ ២នាក់ហ្នឹងមានកូន១ហ្នឹងនិយាយច៊ែក បានថែរក្សាមកតាំងពីតូចមកមិនដែលបានអោយបែកគ្នានោះទេ

ក៖ ចឹងគាត់! ស្វាមីរបស់គាត់ស្លាប់ដែរ?

ខ៖ នៅ តាស៊នហ្នឹងហាសៗ

ក៖ អូ!ចាសចឹងគាត់មានកូនហ្នឹង១ណ៎

ខ៖ ហឹម

ក៖ ចឹង! ចុះបើអានីហ្នឹងបានកូនប៉ុន្នានដែរ២នាក់ហ្នឹង?

ខ៖ បានកូន២តែប្តីរត់ចោលបាត់ទៅហើយ!

ក៖ ចឹងប្តីរស់ចោលបាត់ទៀតហើយ?

ខ៖ ប្តីគេលែងចោលទៅហើយ! ចឹងខឹងគ្នាទៅ គេថាគេទៅគេទៅហើយ ទៅតាំងពីនៅផើមបាន៣ខែជាងម៉េស ហើយកាលនុងមិនមែនកើតជាធម្មតាឯណាឡើងជ្រុញ!

ក៖ ចឹងគាត់វះហ៎

ខ៖ វះព្រោះកើតវាមិនរួច វាមិនចេះ អូយ! វេទនា

ក៖ ចឹងការវះនុងអស់ប៉ុន្នានទៅយាយ?

ខ៖ អូខ្ញុំចេះ! ពេទ្យនុងគេបន្ធូលបន្ថយកើតនៅពេទ្យរដ្ឋនោះទេ

ក៖ ចឹងមានប័ណ្ណដេស?

ខ៖ មាន វាអស់ធូ បើសិនជាកុំបន្ធូលនុងគ្មានលុយយកទៅកើតកូននោះទេ

ក៖ ចឹងកូននុងវះគេយកចំនួនប៉ុន្នានដែរយាយ?

ខ៖ ច៊ែក បើសិនជាអ្នកដែលមានប័ណ្ណនោះគេមិនយកនោះទេ តែបើសិនជាអ្នកគ្មានប័ណ្ណ១០០ស្មើនឹង៤០០០០០ បើសិនជាកើតតាមសម្រួល១៥០០០០

ក៖ ចឹងសព្វថ្ងៃយាយអត់មានរកប្រកបមុខរបរអ្វីនោះទេ ហូបដោយសារក្មួយនុងហ៎?

ខ៖ ហ្នឹងហើយ

ក៖ រួចក្មួយនុងសព្វថ្ងៃហ្នឹងរកអ្វីដែរ?

ខ៖ កូនខ្ចីធ្វើអីអត់រួច

ក៖ ហើយចឹងប្តីរត់ចោលបាត់ទៀតយាយ?

ខ៖ ប្តីរត់ចោល វាបានចិញ្ចឹមកូននោះទាល់តែវាបាន៤ទៅ១០ខែចឹងទៅបាន ព្រោះអីកូននោះវានៅកាចពេក ទៅស៊ីឈ្នួល

ក៖ ចាសចឹងកូននោះស្រីឬប្រុស?

ខ៖ កូននោះស្រី មានកូនប្រុស១ ស្រី១ កូនឆ្នាំមមែ១ ឆ្នាំចរ១ ។និយាយទៅសព្វថ្ងៃនេះកំសត់ណាស់រស់ដូចនៅរង់ចាំទឹកអន្សើមមកចឹង

ក៖ ចុះអានីហ្នឹងមានកូនដែស?

ខ៖ អត់មានទេ

ក៖ ចុះប្តីនោះរត់ចោលដែរ?

ខ៖ ប្តីរត់ចោលដែរ

ក៖ ចឹងបានរៀបអាពាហ៏ពិពាហ៏ដែរយាយ?

ខ៖ សុតតែរៀប

ក៖ ចឹងប្តីក្រោយនេះនៅឯណាដែរយាយ?

ខ៖ នៅទួលចំបក់នេះ

ក៖ នៅខាងជើងព្រៃទទឹងហ្នឹង?

ខ៖ ហ្នឹងហើយ

ក៖ ប្តីនុងចាមឬម៉ែនទេ?

ខ៖ វាថាខ្មែរ

ក៖ ចុះយាយមានដែលបានទៅមើលខាងប្រុសនោះទេ?

ខ៖ ទៅដែរតើ!

ក៖ ជីវៈភាពខាងគេនុងយ៉ាងម៉េចដែរយាយ?

ខ៖ គេស៊ីឈ្នូលដើរធ្វើតុធ្វើអីដែរនុងណា គ្មានមុខរបរអ្វីនោះទេ ស៊ីតែឈ្នួលគេហ៎

ក៖ ចឹងកាលនុងយាយអោយនុងអត់មានបានស៊ើបមើលពូជអំបូលអីនោះទេ?

ខ៖ ទេ! នៅកាលនុងដូចថា នេះស៊ីសងថាផលរបស់យើង តែគេថាគេទៅហើយចឹងអោយគេទៅចុះ!

ក៖ ហឹមចាស! ចឹងគាត់ការនុងបានរយៈពេលប៉ុន្នានឆ្នាំដែរបានគាត់ត្រូវចាក់ចេញទៅវិញ?

ខ៖ កូននុងឆ្នាំមមែ

ក៖ បានប៉ុន្នានឆ្នាំហើយចឹង?

ខ៖ ប្រហែល៤ឆ្នាំហើយ ប៉ុន្តែកូនទើបតែបាន៣ឆ្នាំទេ

ក៖​ចឹងបាន៤ឆ្នាំអីដែរបានគេទៅនុង ហើយចុះការប្តីមុនតើមានបានប៉ុន្នានឆ្នាំដែរបានគេទៅដែរ?

ខ៖ មួយភ្លាក់ៗ

ក៖ ហឹម

ខ៖ យើងអត់មានដើមអោយគេរកស៊ី គេមកដណ្តឹងយើងគេស្មានតែថាយើងមាន

ក៖ ចាស!

ខ៖ តាមពិតយើងនេះក្រចឹងគេមិននៅនោះទេ គេក៏ទៅៗ ហើយគេអ្នកផឹកស៊ី

ក៖ ចឹងយាយតាំងពីតូចមកដល់ឥឡូវនេះ យាយមានបទពិសោធន៏ដូចថាប្រកបមុខរបរធ្វើស្រែអីបន្តិចបន្តួច អត់បានធ្វើការងារអ្វីនោះទេ តើយាយមានបទពិសោធន៏យ៉ាងម៉េចដូចថាការរកស៊ីចិញ្ចឹមជីវិតហ្នឹងវា មានការដូចថាមិនសល់លុយអីច្រើនចឹងណា ដូចថាបានតែមួយគ្រប់អីចឹង? តើយាយដូចថាមានបទពិសោធន៏អ្វីដើម្បីផ្តាំផ្ញើដល់កូនចៅជំនាន់ក្រោយនេះ?

ខ៖ គឺថាខ្ញុំវាល្ងង់ដែរ! ផ្តាំទៅក្មេងនោះក៏គេមិនស្តាប់ដែរ បើខ្លួនឯងនេះវាក្រហើយល្ងង់

ក៖ អត់ទេដូចថាយាយ អត់មានប្រកបមុខរបរធ្វើស្រែអីចឹង វាមិនសល់លុយកាកអីច្រើនចឹងណាយាយ

ខ៖ ចាស

ក៖ ចឹងបទពិសោធន៏នៅក្នុងការធ្វើស្រែចំការហ្នឹងវាយ៉ាងម៉េចដែរ?

ខ៖ ធ្វើស្រែតែនៅពេលមុន ហើយបានមកដល់ពេលឥឡូវនេះតើមានស្រែឯណាបានធ្វើបើសិនជានៅពេលឥឡូវនេះវាឈឺនោះ លក់អស់ហើយ

ក៖ ចាសលក់អស់ហើយ

ខ៖ លក់អស់ហើយគ្មានស្រែនោះទេសព្វថ្ងៃនោះ

ក៖ ចឹងកាលពីពេលមុនហ្នឹងយាយបានធ្វើយ៉ាងម៉េចដែរ?

ខ៖កាលពីមុនចេះតែធ្វើទៅបានស៊ី វាស្កក់អត់ដ៏ដែរ

ក៖ ចឹងយាយមានបទពិសោធន៏ហើយចឹងយាយ?ប្រាប់កូនចៅសារក្រោយមើលយ៉ាងម៉េច?

ខ៖ មានម៉េច ថាខំប្រឹងរកស៊ីទៅ យាយនេះវាកំសត់វារកស៊ីវាមិនគ្រាប់ ប៉ុន្តែក្មេងឥឡូវគេបញ្ញា

ក៖ ចឹងយាយមានមតិយោបលយ៉ាងម៉េចដែរ ដើម្បីផ្តែផ្តាំដល់កូនចៅជំនាន់ក្រោយ?

ខ៖​គ្មានផ្តាំអីនោះទេ គ្រាន់តែថាសព្វថ្ងៃនេះមានរោងចក្រ អីចឹងហើយក៏ទៅស៊ីឈ្នួលគេទៅបានស៊ី

ក៖ ចាស

ខ៖ ហើយកាលពីមុនមកអត់មានរោងចក្រមានអីនោះទេ

ក៖ ចឹងមានតែប៉ុណ្ណឹងនោះទេយាយហេស?

ខ៖ អស់ហើយ

ក៖ ចឹងតើមានពាក្យអ្វីទៀតយាយ អោយកូនចៅចេះយ៉ាងម៉េចអោយមានជីវៈភាពធូធាណាយាយ?

ខ៖ បើសិនជាអត់ចេះនិយាយអីផងនេះ

ក៖ ចាសចឹងខ្ញុំសូមអរគុណយាយច្រើនដែល យាយខំប្រឹងលះបង់ពេលវេលាអោយខ្ញុំធ្វើការសម្ភាស អឺ ខ្ញុំសូមថតរូបយាយ១ប៉ុសនិងបទសម្ភាសនិងយកទៅដាក់នៅសកលវិទ្យាល័យនៅUSAតើយាយអនុញ្ញាតអោយចៅយកទៅដាក់នៅលើគេហៈទំព័រនុងទេ?

ខ៖ ខ្ញុំមិនដឹងនោះទេ ស្រាប់តែអ្នកគ្រូឯង

ក៖ ចឹងខ្ញុំសូមអឺ ជូនពរយាយអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយ

ខ៖ ចាស

ក៖ ចឹងខ្ញុំជម្រាបលាណាយាយ!

ខ៖​ចាស!